Karen Zoid doen dit vir ’n derde week – wéér NOMMER EEN op iTunes | SARIE
Karen Zoid doen dit vir ’n derde week – wéér NOMMER EEN op iTunes	deur SARIE.com-span
Suid-Afrikaners luister vanoggend weer eens na ’n Karen Zoid-treffer. In Donderdagaand se episode van die Republiek van Zoid Afrika het Karen en Vicky Sampson “African Dream” gesing en dit is ná die program, waarin adv. Thuli Madonsela en Rolene Strauss ook gaste was, in Apple se iTunes-winkel beskikbaar gestel.
Soos die ander ikoniese liedjies wat Karen in haar program laat herleef het, het haar en Vicky se weergawe van “African Dream” dadelik ’n iTunes-treffer geword. Dit het oornag die gewildste liedjie in die Suid-Afrikaanse iTunes-winkel geword.
“Om saam met Vicky “African Dream” te sing is ’n kersie op die koek – dis ’n onvergeetlike optrede wat ek vir die res van my lewe sal koester,” sê Karen.
“African Dream” kan in die Suid-Afrikaanse iTunes winkel vir R9,99 gekoop word.